Dokumentarë të rinj me subjekte nga përpjekjet për paqe në Lindjen e Mesme
Producentët thonë se histori të tilla rrallë herë pasqyrohen nga media, e cila përqendrohet tek konfliktet në zonë
Shumë izraelitë e palestinezë të thjeshtë po punojnë së bashku për t’i dhënë fund konfliktit izraelito-palestinez dhe për të ndërtuar një të ardhme të qëndrueshme dhe të sigurtë për këdo në këtë rajon të trazuar. Megjithatë, rrallë herë dëgjojmë reportazhe për individë që punojnë për paqen, pasi mbizotërojnë artikujt negativë për dhunë në Lindjen e Mesme. Por Just Vision, një organizatë jofitimprurëse me seli në Uashington, ka marrë mbi vete misionin për të publikuar histori të tilla në disa filma dokumentarë. Hollësitë i sjell korrespondenti Mohamed Elshinnawi: Përleshjet e dhunshme ndërmjet palestinezëve dhe izraelitëve tërheqin vëmendjen e medias në të gjithë botën, por përpjekjet e aktivistëve të paqes dhe lëvizjeve paqësore nga të dyja palët, janë thuajse të padukshme. Për këtë arsye, producenti Ronit Avni, vetë hebre e Amerikës, themeloi organizatën Just Vision në vitin 2003. shprehet një kolon hebre. thotë një i ri palestinez. Një ish-kolon hebre, një palestinez që ka përjetuar humbjen e një personi të afërt dhe të tjerë nga të dyja palët janë personazhet e dokumentarit të organizatës Just Vision. Në dokumentarin me titull Encounter Point - Pika e Ballafaqimit, ata flasin për humbjet që kanë përjetuar dhe për faktin se pavarësisht nga ajo përvojë, janë të gatshëm të punojnë për paqe. Dokumentari i fundit i organizatës Just Vision, me titull “Budrus” ka marrë çmime dhe pëlqimin e shikuesve në të gjithë botën: Dokumentari tregon historinë e Ayed Morrar, udhëheqës i një komuniteti palestinez, si dhe vajzës së tij adoleshente. Ata arritën të bashkojnë fshatin e tyre, Budrus dhe të punojnë me aktivistë izraelitë për të shpëtuar këtë fshat në Bregun Perëndimor nga shkatërrimi, gjatë ngritjes së murit ndarës të Izraelit. Në premierën e filmit në Uashington, zoti Morrar u thotë shikuesve në sallë se metoda e tyre e suksesshme ka filluar të përhapet: Filmi Budrus u përcoll me shumë entuziazëm si nga palestinezët në Bregun Perëndimor, ashtu edhe në Festivalin Ndërkombëtar të Filmit në Jeruzalem, ku fitoi çmim. Palestinezo-amerikania Irene Naser, e cila është menaxhere e zyrës së organizatë në Jeruzalem, thotë se dokumentari solli një realitet të panjohur për izraelitët që nuk janë në dieni të nismave paqësore në komunitetin palestinez. Ajo mendon se me përhapjen më të gjerë të filmave të organizatës Just Vision, ky mesazh do të ketë ndikim edhe më të madh: Zonja Naser thotë se paqja në Tokën e Shenjtë do të bëhet realitet vetëm kur njerëzit që jetojnë atje, të besojnë në të.